શરૂઆતમાં ‘પરિણામ’ના રજીસ્ટ્રેશન વખતે તેમને ઘણી તકલીફ સહન કરવી પડી. તેમના માટે પડકારરૂપ કાર્ય હતું FCRAનું લાયસન્સ મેળવવાનું. “આ કાર્ય કોઇ પણ જાતની લાંચ આપ્યા વગર કરાવવું ઘણું અઘરું હતું અને મારી માતા લાંચ આપવાની બાબતમાં જરા પણ નહોતી માનતી.” આ લાયસન્સ મેળવતા તેમને લગભગ 3 વર્ષ લાગ્યા. શરૂઆતમાં મલ્લિકા કન્સલટન્ટ તરીકે જોડાયા હતા પરંતુ ત્યારબાદ તેમની માતાએ સંસ્થાની ઘણી જવાબદારી મલ્લિકાને સોંપી હતી. “જ્યારે અમે શરૂઆત કરી હતી ત્યારે અમે ફક્ત એક જ હેલ્થ કેમ્પ ચલાવતા હતા અને સાથે કેટલાક શૈક્ષણિક કાર્યક્રમો. પરંતુ હાલ અમે સમર કેમ્પ, નાણાંકીય શિક્ષણને લગતા કાર્યક્રમો પણ ચલાવીએ છે જેનો સીધો લાભ 1.5 લાખ જેટલા લોકોને મળે છે. આ સિવાય અમે 50 હજાર જેટલા બેન્ક એકાઉન્ટ્સ પણ ખોલ્યા છે. અમારો ‘અર્બન અલ્ટ્રા પૂઅર પ્રોગ્રામ’ પણ ખુબ જ પ્રચલિત થયો જેનો સીધો લાભ 30 પરિવારોમાંથી વધીને લગભગ 700 પરિવારોને મળે છે.”